hvordan kommer jeg bedst gennem flyrejsen til novosibirsk?
alt efter hvor du rejser fra, kan en flyrejse til novosibirsk være en nem sag eller føles helt uendelig. vi har samlet nogle praktiske fif, som kan hjælpe dig med at komme godt fra start på dit store eventyr. 

 det skal du pakke i håndbagagen: 

* i første omgang skal du sørge for at pakke pas, rejsedokumenter, kontanter og eventuel medicin. derefter skal du huske en form for underholdning til at få tiden til at gå. en spændende roman og en bærbar computer spækket med dine yndlingsfilm er nogle gode bud. hvis du regner med at få sovet lidt, kan en nakkepude og et par støjdæmpende hovedtelefoner også være nyttigt. sidst, men ikke mindst, kan du gøre plads til tandbørste og vådservietter, så du kan føle dig frisk og klar, når du lander.

 følgende genstande skal du ikke tage med i håndbagagen: 

* der kan være forskel på, hvilke genstande der er forbudt hos de forskellige flyselskaber, men en generel tommelfingerregel er at undgå noget, der er skarpt, brændfarligt eller eksplosivt. det omfatter knive, sakse, brændstof og fyrværkeri. sportsudstyr såsom hockeystave og genstande, der kan skade andre mennesker, såsom peberspray og våben, må heller ikke komme med om bord på flyet.

 det skal du tage på til en flyrejse: 

* målet her er at gøre det så behageligt som muligt. ifør dig flere lag af naturfibre, og husk at medbringe en trøje, hvis det skulle blive køligt. gå efter et par velsiddende, flade sko, da dine føder muligvis kan hæve op under flyveturen. lad de højhælede sko og de kraftige støvler blive i den indregistrerede bagage.
* uheldigvis er en af risiciene ved langdistanceflyrejser muligheden for dyb venetrombose (dvt), der er blodpropper i benene forårsaget af længerevarende perioder med manglende fysisk aktivitet. for at forhindre dette bør du udnytte enhver mulighed for at gå lidt ned ad midtergangen. rejsestrømper er også en enkel måde at mindske risikoen på.
